Sacrosancto et exorabili loco in honore Dei beatorumque apostolorum Petri et Pauli consecrato, in pago Matisconense sito, cui preest domnus Emardus venerandus abba. Ego igitur Rainulfus et Rotrudis et Odo, cogitavimus de Dei misericordia; propter hoc cedimus aliquid de res nostras qui sont sitas in pago Matisconense, in agro Rufiaco, in villa Vetus Canavas; hoc est vinea qui terminat de uno latus sancti Petri, de alia parte de ipsa hereditate, et de subperiora terra Teza, de subteriora terra Rotru. Ista vinea habet in longo perticas XXX, de subperiora perticas VII, ad medium perticas XI; infra istas terminaciones et perticationes, totum et integrum ad ipsam casam Dei donavimus, in hea ratione, dum nos vivimus, usum et fructum habeamus; post nostrum vero discessum, ad sanctum Petrum perveniat; et hec donatio ista in te facta omnique tempora firma et stabilis permaneat, cum stipulacione subnixa. Hactum Cluniaco villa publice. S. Rinulfo, S. Rotrudis, S. Odoni, qui donatione ista fierunt et firmare rogaverunt. S. Aulfus. S. Tetbertus. S. Otbertus. S. Igerius. S. Letbol. S. Dodo. S. Berul. S. Johannes. S. Grimold. S. Eurart. S. Vuarnerius. Data per manu Helie levita, vicecancellario, sub die sabato, kalendas junii, anno XIII regnante Lodovico rege.